 Sùgbọn ṣe ẹ mọ pé kìí ṣe òun ni ẹni àkọkọ tí yóò dèrò ẹwọn nítori ẹsùn ìwà ọdaran tó wáyé nínú ọgbà ilé ìjọsin wọn Onírúurú ẹsùn si ni ó ti gbé ọpọ dé ọgbà ẹwọn lẹyìn ti wọn ṣe ẹjọ wọn tán, láti orí ìpànìyàn dóri ìfipá bánilòpọ àti olè jíjà Ondo Elections 2020: Ọgọrùn-ún ọdún tí a máa lò lórí oyè lOndo, ẹ ó rí àrà - Ojon YPP Wòlíì Alfa Babatunde, ìjọ Sotitobire Alfa Babatunde ti ìjọ Sotitobire yìí ni ó kẹyin lasiko ti a n kọ iroyin yii nínú àwọn tí irú ìṣẹlẹ yìí ti ṣẹlẹ sí lara àwọn ìránṣẹ Ọlọrun ti aaje ìwàbàjẹ pada ṣímọ lórí pé wọn jẹ bi ẹsùn ọdaran tí wọn fi kàn wọn. Olùdásílẹ Sotitobire Miracle Centre, Wòlìí Babatunde tí n lọ ilé ẹjọ bọ láti bí ọdún kan nígbà ti ẹjọ náà bẹrẹ. Ọjọ kẹwàá oṣù kọkànlá ọdún 2019 ní Gold Kolawole di àwáti ni sọọsì ọmọde inú ìjọ náà, lẹyin náà ni wọn si ti fi ẹsùn ìjínígbé kan pásítọ yii. Wòlìí náà àti àwọn ọlùkọ ilé ìjọsìn ọmọde àti àwọn asọnà mẹfà ni ọrọ náà kan ti wọn si ṣe ìdájọ ẹwọn gbéré fún gbogbo wọn. Lẹyìn atótónú lọpọlọpọ láti oṣù díẹ sẹyìn ni ilé ẹjọ ni wọn jẹbi ẹsùn ijínígbé àti díde ìwádìí lọnà lórí àwọn ẹrí tó wà níwájú ílé ẹjọ. Michael Oluronbi Ilé ẹjọ birmingham Crown Court ju Micael Oluronbi àti Juliana Oluronbi sẹwọn ọdún mẹrìnlélọgbọn Pásítọ ìjọ kan ni Birmingham àti ìyàwọ rẹ ló rí ẹwọn ọdún mẹrìnlélọgbọn he nínú oṣù kíní ọdún 2020, lẹyìn ti ọkan lára àwọn ti ọkọ ti fipa bálòpọ ní ọdún 1989 jáde láti fi ẹsùn kan pásìtọ náà. Wọn ka ẹsùn mẹẹdógún sí i lọrùn, eyi ti ìfipábánilòpọ àti ìfìyàjẹni wà lára rẹ, iwé ẹsùn náà fi kún un pé, ó ti tó ènìyàn méjìdíláàdọrùn tó ti hùwà àìtọ yìí sí láàrín ogún ọdún, èyí ti àwọn ọmọ kéékèèké àti àgbà wà nínú wọn. Ní ọpọ ìgbà, ó má ń hu àwọn ìwà yìí lábẹ àsía pé òun fẹ wẹ ìwẹ mímọ fún wọn Holy Birth. Ẹka ìjọ kérúbù àti Serafu ní ọkunrinn náà nígbà tó wà ni Nàìjíríà. Oluronbi tó ṣe apoogun gẹgẹ bi iṣẹ tó yàn láàyò jẹ ọkan lára ẹni ti ẹsun iyé ènìyàn to fi ipá bálòpọ ga júlọ nínú ẹjọ tó ti wá silé ẹjọ gẹgẹ bi adájọ ṣe sọ. Oluronbi ẹni ọgọtà ọdún ni wọn mú ní pápákọ ofurufu lásìkò tó n bọ wá sí Naìjìríà. Mẹrin nínú àwọn to fipá bálòpọ náà ló lóyún, tó sì jẹ pé, ìyàwó rẹ Juliana ló máa n ṣọnà bi wọn ṣe ń ṣẹ oyún náà, kódà ọkan nínú àwọn ọmọbinrin náà ló ni òun ti ṣẹ oyún tó ìgbà mẹfà láti ìgbà ti òun ti wà nílé ìwé girama N500 dé fún gbogbo ọmọ tuntun lóṣooṣù bí mo bá di gómìnà Ondo - Adeleye AAC Timothy Omotosho Nínú oṣù kẹwàá ọdún 2018, ajíhìnrere kan Timothy Omotosho ti ìjọ Dominion International Church ni South Africa náà dèrò ẹwọn nítori ẹsùn ifípábánilòpọ to ṣe si ọmọ ìjọ rẹ Cheryl Zondi láti ìgbà tí ó ti wà ni ọmọ ọdún mẹrìnlá títí tó fi pé, ọmọ ọdún méjìlélógún. Láti ǹkan bi ọdún mẹta sẹyìn ló ti wà ni ilé ẹjọ tó n dúró de ìgbéjọ lórí ẹsùn tó lé ni mẹtàdíláàdọrùn tó fi mọ, fífíni ṣòwò ẹrú, ifipabá awọn obinrin lò pọ nínú ìjọ rẹ. Títí di igba ti a n kọ iroyin yii, ọjọ keje ọsù kẹwàá ọdún 2020, Omotosho sì n wá ọnà láti pe ẹjọ kòtẹmilọrùn. Sam Kayode Olùṣírò owó ọmọ Nàìjíríà tó tún ń ṣe iṣẹ olùṣọagùtàn lẹkọọkan ni ilẹ ọba UK Sam Kayode gba ìdájọ láti lọ sí ẹwọn ọdún mẹrìnlá, fún ẹsùn jíjí, mílíọnù mẹrin ó le ọwọ kan Pọùn nínú oṣù kẹfà ọdún 2016. Kayode ti owo rẹ lọdún kò ju ẹgbẹrún mẹtàdínlọgọta pọùn lọ lọdún ni wọn rán lọ sẹwọn lórí ẹṣùn lílu ọwó ìjó Haberdasher ilé ìwé ìpínlẹ Aske ni jibiti. Nínú mílíọnù mẹrìn o lé díẹ náà tí ó jí, ẹgbẹrún lọnà ẹgbẹrín pọùn péré ní wọn rí gbà padà. Dr Rev King Ìdájọ ikú ni wọn dá fún Rev King Chukwu Emeka Ezeugo ti gbogbo ènìyàn mọ sí Reverend King ni olùdásílẹ àti alákoso ijọ Christian Praying Assembly CPA lọ sẹwọn ní ọjọ kẹrìndínlọgbọn, oṣù kẹsàn ọdún 2006 lẹyìn tí ilé ẹjọ ni ó jẹbi ẹsùn pípa ọmọ ìjọ rẹ, Ann Uzoh. Ó lé ní ọdún mẹwàá tí wọn fi ṣe ẹjọ Rev King, kí, ilé ẹjọ gíga ìlú Eko tó dájọ ikú fún lẹyìn ti wọn ni ó jẹbi ẹsùn ìpànìyàn. Bótilẹ jẹ pé, ilé ẹjọ kòtẹmilọrùn náà ni kí wọn pa Rev King, titi di àsìkò yìí wọn ko paa. Falana ti kọwé sí ìjọba ìpińlẹ Eko ọdún 2012 pé ki wọn sọ ìdájọ naa di ẹwọn gbére nítori ti gomìnà tó wá nipò lásìkò náà bá tọwọ bọ iwe ikú rẹ, ó ti lodí sí ofin ẹtọ ọmọniyan. Kìí ṣe ìròyìn tuntun mọ pé, wọn ti dájọ ẹwọn gbéré fún Alfa Babatunde ti ìjọ Sotitobire ni ìlú Akure tíí ṣe olúùlú ìpínlẹ Ondo lórí ẹsùn ìjímọgbé. : Sotitobire àti àwọn wòlíì ọmọ Nàìjíríà míràn tó ti lọ sẹwọn nítorí ẹsùn ìwà ọdaràn 